|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és****Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékТelefon: +381 21 487 46 08; 487 45 55 Fax: +381 21 557 074; 456 986 adrian.borka@vojvodinа.gov.rs  |
|  | Szám: 128-90-6/2021-05 | Dátum: 2021. február 3. |

A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére szolgáló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 8/2019. szám) 7. szakasza alapján, figyelemmel a Vajdaság Autonóm Tartomány 2021. évi költségvetéséről szóló képviselőházi rendelet (VAT Hivatalos Lapja, 66/2020. szám) 11. és 12. szakaszára, 23. szakaszának 4. bekezdésére, 25. és 26. szakaszára, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság)

**NYILVÁNOS PÁLYÁZATOT**

**hirdet**

**A VAJDASÁG AUTONÓM TARTOMÁNYI NEMZETI KISEBBSÉGEK – NEMZETI KÖZÖSSÉGEK JOGAINAK ELŐMOZDÍTÁSÁRA VONATKOZÓ PROGRAMOK ÉS PROJEKTEK**

**2021. ÉVI TÁRSFINANSZÍROZÁSÁRA**

A pályázati kiírás célja a Vajdaság autonóm tartományi egyesületek, alapok és alapítványok (a továbbiakban: pályázó) nemzeti kisebbségek – nemzeti közösségek jogainak érvényesítésére vonatkozó 2021. évi programjainak és projektjeinek támogatása.

1. **PÁLYÁZATI KERETÖSSZEG**

A nyilvános pályázat kiírása **33.000.000,00 dinár** összegre történik, melynek felosztása nemzeti kisebbségek – nemzeti közösségek szerint:

|  |  |
| --- | --- |
| Magyar nemzeti kisebbség – nemzeti közösség  | 15.450.000,00 dinár |
| Roma nemzeti kisebbség – nemzeti közösség | 3.350.000,00 dinár |
| Horvát nemzeti kisebbség – nemzeti közösség | 3.200.000,00 dinár |
| Szlovák nemzeti kisebbség – nemzeti közösség | 3.200.000,00 dinár |
| Román nemzeti kisebbség – nemzeti közösség | 2.350.000,00 dinár |
| Ruszin nemzeti kisebbség – nemzeti közösség | 1.200.000,00 dinár |
| Bunyevác nemzeti kisebbség – nemzeti közösség | 1.050.000,00 dinár |
| Macedón nemzeti kisebbség – nemzeti közösség | 660.000,00 dinár |
| Ukrán nemzeti kisebbség – nemzeti közösség | 410.000,00 dinár |
| Német nemzeti kisebbség – nemzeti közösség | 300.000,00 dinár |
| Cseh nemzeti kisebbség – nemzeti közösség | 130.000,00 dinár |
| Montenegrói nemzeti kisebbség – nemzeti közösség | 600.000,00 dinár |
| Más nemzeti kisebbség – nemzeti közösség | 1.100.000,00 dinár |

**II. PÁLYÁZATI FELTÉTELEK**

* A pályázati kérelmek benyújtásának határideje **2021. március 3.**
* A Titkárság nemzeti kisebbségek – nemzeti közösségek helyzetének előmozdítására szánt költségvetési eszközeinek odaítélésére kizárólag a Vajdaság Autonóm Tartományban bejegyzett székhelyű pályázók jelentkezhetnek.
* A nyilvános pályázaton a nemzeti kisebbségek – nemzeti közösségek helyzetének előmozdítására irányuló projektekkel és programokkal pályázók részesülnek támogatási eszközökben, különösen az alábbiakra pályázók:
* a nyelv, a népszokások, a régi mesterségek ápolása és megóvása,
* a néphagyomány őrzése és bemutatása,
* a művelődés, a tudomány és a művészet fejlődéséhez szükséges feltételek megteremtése,
* a népi alkotóművészet ápolása és ösztönzése,
* a kivételes jelentőségű kulturális javak bemutatása,
* a nemzeti kisebbségek – nemzeti közösségek közötti toleranciát és jogokat ápoló irodalmi, drámaművészeti, színpadi és képzőművészeti alkotások, emlékrendezvények, fesztiválok, évfordulók alkalmából tartott rendezvények, művésztelepek, táborok,
* a nemzeti kisebbségek – nemzeti közösségek közötti toleranciát és jogokat ápoló konferenciák, versenyek, összejövetelek és hasonlók,
* az amatőrizmus ápolása és fejlesztése, együttesek fellépése,
* együttműködés az anyaországgal és más együttműködési formák,
* A pályázatra nem pályázhatnak a közvetlen és közvetett költségvetési felhasználók, gazdasági társaságok és a nemzeti kisebbségek nemzeti tanácsai.
* A nyilvános pályázatot közzé kell tenni Vajdaság Autonóm Tartomány Hivatalos Lapjában, Vajdaság AT egész területét lefedő tömegtájékoztatási eszközben, a Titkárság weboldalán és az e-Uprava portálon szerb nyelven, valamint a Vajdaság Autonóm Tartományban hivatalos használatban levő nemzeti kisebbségi nyelveken.

**III. KÜLÖN FELTÉTELEK**

**Közbeszerzések**

Ha a jelen pályázat szerinti eszközök igénybe vevőjére a Közbeszerzésekről szóló törvény vonatkozik, illetve ha a jelen pályázaton odaítélt eszközöket munkálatok, javak vagy szolgáltatások beszerzésére használja fel, a közpénzek részaránya pedig meghaladja a beszerzés értékének 50%-át, az eszközök igénybe vevője megrendelőnek minősül és köteles a Közbeszerzésekről szóló törvényt alkalmazni.

**IV. A PÁLYÁZÁS MÓDJA**

* Pályázati kérelmeket egy példányban, kizárólag a Titkárság pályázati formanyomtatványán lehet benyújtani.
* A pályázati dokumentáció **2021. február 3-tól** vehető át a Titkárság irodahelyiségeiben, vagy letölthető a Titkárság [www.puma.vojvodina.gov.rs](http://www.puma.vojvodina.gov.rs) webcímről.
* A pályázathoz kötelezően mellékelni kell:
1. a pályázó bejegyzéséről szóló hivatalos bizonyítékot (fénymásolat),
2. az adóazonosító szám (PIB) bizonylatát (fénymásolat).
* A pályázati kérelmeket szerb nyelven vagy a Vajdaság Autonóm Tartományban hivatalos használatban levő nemzeti közösségi nyelven kell benyújtani.
* A kedvező elbírálásban részesített pályázó, ha nem rendelkezik kincstárigazgatósági számlával, meghatározott határidőben köteles azt megnyitni, ami azt jelenti, hogy a hivatalos szervhez kell fordulnia ennek a számlának a megnyitása iránti kérelmével, majd a számlanyitást bizonyítékát megküldeni a Titkárságnak.

A pályázati kérelmek benyújtásának módja:

* személyesen, a tartományi közigazgatási szervek iktatójában Újvidéken
* postán a következő címre:

Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

21000 Újvidék, Mihajlo Pupin sugárút 16.

(Pokrajinski sekretarijat za obrazovanje, propise, upravu i nacionalne manjine - nacionalne zajednice,

21 000 Novi Sad, Bulevar Mihajla Pupina 16).

**V. DÖNTÉSHOZATAL AZ ESZKÖZÖK ODAÍTÉLÉSÉRŐL**

* A Titkárság nyilvános pályázatára benyújtott programok és projektek társfinanszírozásra kiválasztásának mércéi:
* az érintett nemzeti kisebbség – nemzeti közösség lélekszámaránya a Vajdaság autonóm tartományi teljes kisebbségi populációjában
* a program vagy projekt összköltsége,
* a program vagy projekt területi jellege és jelentősége (pl. nemzetközi, községközi, helyi, multietnikus, tágabb jelentőségű),
* a program vagy projekt időtartama,
* a program vagy projekt résztvevőinek száma,
* a közönség érdeklődési foka és a látogatottság,
* médiajelenlét (rádió és TV közvetítések vagy felvételek, sajtótájékoztatás és a prezentáció egyéb módjai),
* elektronikus jelenlét, képviseltség és aktivitás (pl. internetes prezentáció, platformok, közösségi hálók megléte),
* kapcsolódó és utólagos cselekmények (pl. külön fellépés, a győztes bemutatkozása, gála est, gyűjtemény, katalógus és más publikációk kiadása)
* a pályázó programjába vagy projektjébe bevont személyek száma,
* a pályázó által szervezett egyéb tevékenységek, programok és projektek,
* a program vagy projekt más hazai vagy külföldi szerv, szervezet, alapítvány, adományozó vagy támogató által történő finanszírozása,
* a program és projekt fejlesztésének lehetősége és fenntarthatósága,
* a Tartományi Titkárságtól korábban nyert eszközök felhasználásának jogszerűsége és hatékonysága.
* A határidőn túl beérkezett, a hiányos vagy szabálytalanul kitöltött, a nem a meghatalmazott személy által benyújtott, az olvashatatlanul vagy ceruzával kitöltött, valamint a pályázat tárgyától eltérő kérelmeket és azoknak a pályázóknak a kérelmeit, akik az előző évi támogatási eszközök felhasználásáról nem nyújtottak be beszámolót, illetve akikről kiderül, hogy nem a rendeltetésnek megfelelően használták fel ezeket, a Titkárság nem veszi figyelembe.
* A Titkárság fenntartja a jogát, hogy a pályázóktól, szükség esetén, kiegészítő dokumentációt és információkat kérjen, vagy helyszínelést végezzen, illetve az eszközök odaítélésére további feltételek teljesítését határozza meg.
* A pályázati kérelmeket és a csatolt dokumentumokat a Titkárság a pályázónak nem küldi vissza.
* A pályázati kérelmek beküldési határidejének lejárta után, a Titkárság, a határidőben benyújtott és szabályos pályázati kérelmeket megküldi a nemzeti kisebbségek nemzeti tanácsának (a továbbiakban: nemzeti tanácsok), hogy tegyenek javaslatot az eszközök odaítélésére.
* A pályázati kérelmeket a tartományi oktatási, jogalkotási közigazgatási és nemzeti kisebbségi – nemzeti közösségi titkár által kinevezett bizottság értékeli és bírálja el, amely rang-listát készít a megállapított követelmények és pontozási mód alapján.
* A pályázati bizottság előzetes ranglistát készít a benyújtott pályázatok (programok/projektek) értékeléséről és rangsorolásáról, amit közzétesz a Titkárság hivatalos weboldalán és az e-Uprava portálon.
* A pályázók az előzetes listára a közzétételt követő nyolc napos határidőben kifogást emelhetnek. A kifogásról hozott és indokolással ellátott határozatot a pályázati bizottság a kifogás kézhezvételét követő 15 napos határidőben meghozza. A kifogások szerinti eljárás lezárultával a pályázati bizottság a végleges listát megküldi a tartományi titkárnak jóváhagyásra.
* A programok/projektek kiválasztásáról szóló határozatot a titkár a kifogás benyújtására megállapított határidő leteltét követő 30 napon belül meghozza.
* A programok/projektek kiválasztásáról szóló határozatot közzéteszik a Titkárság hivatalos weboldalán és az e-Uprava portálon.
* A programok/projektek kiválasztásáról szóló határozat végleges.

**VI. TELJESÍTÉS**

* A Titkárság az odaítélt eszközöket a kedvezményezettek számlájára az aláírt szerződések alapján folyósítja, Vajdaság AT költségvetési bevételeinek ütemével összhangban.
* Az eszközök odaítéléséről szóló szerződés pontosítja a pályázó és a Titkárság minden jogát, kötelezettségét és felelősségét.
* Ha a támogatott pályázó nem írja alá a szerződést a Titkárság által meghatározott időben, úgy kell tekinteni, hogy elállt benyújtott pályázatától.
* A támogatott pályázó köteles az odaítélt eszközöket jogszerűen és rendeltetésszerűen felhasználni, valamint az eszközök rendeltetésnek megfelelő használatáról beszámolót benyújtani.
* A Titkárság figyelemmel kíséri az általa részfinanszírozott program/projekt megvalósítását.

További információ a nyilvános pályázatról a Titkárságon kapható a 021/487 4608, a 487 4607, a 487 4604 és a 487 4713-as telefonszámon, vagy az adrian.borka@vojvodina.gov.rs e-mail címen.

 Szakállas Zsolt, s.k.

 TARTOMÁNYI TITKÁR